**P r e p i s  interpelácií poslancov z rokovania MsZ č. XXVI/2013 dňa 14.11.2013**

I n t e r p e l u j ú c i : **PhDr. Edita Oláhová**

Na základe interpelácie z 25.04.2013 na MsZ č. XXII/2013 som žiadala vytvoriť chodník medzi bytovkami ku kontajnerom, ktoré sa nachádzajú na Okružnej ul. č. 70 -72. Žiaľ, tento chodník nebol doposiaľ zrealizovaný. Preto prosím, aby sa k danej akcii vrátilo a žiadaný chodník v danej lokalite uskutočnil.

I n t e r p e l o v a n ý : Ing. arch. František Benko

I n t e r p e l u j ú c i : **PaedDr. Klaudia Satkeová**

Žiadam o opravu oplotenia, resp. vedľajšej brány na cintoríne v Podsadku a zároveň vyčistenie týchto priestorov okolo oplotenia z tzv. „spodnej cesty“ k rybníkom.

I n t e r p e l o v a n ý : Ing. Ľubomír Krett

I n t e r p e l u j ú c i : **Ing. Aleš Solár**

1. Využiť aktivačné práce na odstránenie odpadu za bytovkou vedľa plavárne smerom na lávku ku železničnej a autobusovej stanici.

I n t e r p e l o v a n ý : Mgr. Matej Zamkovský

1. Odstrániť bývalú informačnú tabuľu bielej farby na parkovisku pod TIAMO-m vedľa predajne tzv. „rakety“. Tabuľa už neplní svoj účel.

I n t e r p e l o v a n ý : Ing. Ľubomír Krett