

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XXVII/2013**

**Dňa: 12.12.2013**

**K bodu programu:** **č. 7**

**Názov materiálu: Návrh zmeny VZN č. 41 o miestnych daniach a miestnom poplatku za komunálne odpady a drobné stavebné odpady na území mesta Stará Ľubovňa.**

**Materiál obsahuje**: Návrh uznesenia

Dôvodová správa

Návrh zmeny VZN č. 41

Úplné znenie VZN č. 41 s účinnosťou od 1.1.2014.

**Materiál predkladá:** Ing. Miroslav Srnka

ved. ekonomického oddelenia

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracoval:** Ing. Alena Arendáčová

referát daní a poplatkov

**Návrh na uznesenie:**

**Mestské zastupiteľstvo** po prerokovaní predloženého materiálu

**S c h v a ľ u j e :**

**Zmenu VZN č. 41 o miestnych daniach a miestnom poplatku za komunálne odpady a drobné stavebné odpady na území mesta Stará Ľubovňa v zmysle predloženého návrhu.**

**Dôvodová správa**

Návrh zmeny VZN č. 41 sa v zmysle platných právnych predpisov predkladá raz ročne a je v súlade s ustanovením zákona NR SR č. 582/2001 Z. z. o miestnych daniach a miestnom poplatku za komunálne odpady a drobné stavebné odpady a v dôsledku novely zákona č. 563/2009 Z.z. o správe daní (daňový poriadok) od 1.1.2014. V navrhovanom VZN sa zavádzajú niektoré legislatívno – technické úpravy tak, aby sa zosúladila štruktúra jednotlivých ustanovení so štruktúrou v zákone.

V navrhovanej zmene nedochádza k úpravám sadzieb daní z nehnuteľností a ostatných miestnych daní, úprava sadzby je navrhovaná len v poplatku za komunálny odpad. Na základe skutočnosti, že miestny poplatok za odpady nebol zvyšovaný od roku 2008 a každoročne sú vyčleňované z rozpočtu mesta finančné prostriedky na dofinancovanie služieb spojených so zberom, prepravou a zneškodňovaním komunálneho odpadu je potrebné zvýšiť sadzbu poplatku pre rok 2014. Návrh na zvýšenie sadzby je hlavne z titulu nepokrytia výdavkov predpisom tohto poplatku, plánovaného zvýšenia za uloženie komunálneho odpadu a zvýšenia fakturácie za vývoz komunálneho odpadu.

**MESTO STARÁ ĽUBOVŇA**

**Návrh zmeny**

**Všeobecne záväzného nariadenia č. 41**

**O MIESTNYCH DANIACH A MIESTNOM POPLATKU ZA**

**KOMUNÁLNE ODPADY A DROBNÉ STAVEBNÉ ODPADY**

**NA ÚZEMÍ MESTA STARÁ ĽUBOVŇA**

**schválené uznesením MsZ č. XXIII/2004 zo dňa 15.12.2004, zmeny schválené uznesením MsZ č. XIX/2005 zo dňa 16.12.2005, uznesením MsZ č. XXIV/2006 bod B/504 zo dňa 16.11.2006, uznesením MsZ č. VIII/2007 bod B/112 zo dňa 13.12.2007, uznesením MsZ č. XIII/2008 bod B/242 zo dňa 13.11.2008, uznesením MsZ č. XX/2009 bod B/415 zo dňa 10.12.2009, uznesením MsZ č. VIII/2011 bod B/232 zo dňa 13.12.2011, uznesením MsZ č. XVIII bod B/459 zo dňa 06.12.2012, uznesením MsZ č. XXVII bod ...... zo dňa 12.12.2013**

**Navrhované zmeny a doplnky:**

1. Zosúladenie VZN č. 41 na rok 2014 s novelou zákona č. 563/2009 Z.z. o správe daní (daňový poriadok), legislatívno – technické úpravy.
2. **Druhá časť – Miestne dane:**

* **vypúšťajú** sa definície, ktoré sú určené zákonom,
* **vypúšťa** sa uvedenie termínu splátok a podmienok pre splátky, ktoré budú uvedené v rozhodnutí,
* **dopĺňa** sa oslobodenie od dane za pozemky: c) pozemky, na ktorých sú cintoríny, kolumbária, urnové háje a rozptylové lúky.

1. **Tretia časť – Miestny poplatok za komunálne a drobné stavebné odpady:**
2. **mení** sa sadzba poplatku

* pre osoby prihlásené k trvalému alebo prechodnému pobytu vo výške

**0,045 € za osobu a kalendárny deň / 1 osoba 16,42 €/rok**

(rok 2013 0,041 € za osobu a kalendárny deň/ 1 osoba 14,96 €/rok)

* pre fyzické osoby, ktoré sú oprávnené užívať nehnuteľnosť a nie sú prihlásené k trvalému alebo prechodnému pobytu - vlastníkovi za byt alebo rodinný dom

vo výške **16,42 €/rok** alebo **0,045 €/os./deň** za každú osobu, ktorá v byte alebo rodinnom dome býva

(rok 2013 za byt vo výške 15 €/rok alebo 15 € za každú osobu, ktorá v byte býva)

* **vypúšťa** sa: 10 € za garáž, nebytový priestor, drobnú stavbu.

1. v čl. **Vrátenie, zníženie a odpustenie poplatku**

* odst. 2 c) text „v meste Stará Ľubovňa sa nezdržiava po dobu najmenej 6 mesiacov“ **sa nahrádza** textom „v meste Stará Ľubovňa sa nezdržiava po dobu viac ako 90 dní“,
* odst. 2 d) text „v meste Stará Ľubovňa sa nezdržiava po dobu najmenej 6 mesiacov“ **sa nahrádza** textom „v meste Stará Ľubovňa sa nezdržiava po dobu viac ako 90 dní“.

1. v čl. **Vyrubenie poplatku a splatnosť**

* **vypúšťa** sa uvedenie termínu splátok a podmienky pre splátky, ktoré budú uvedené v rozhodnutí

Vzhľadom na rozsah legislatívno – technických úprav uvádzame celé znenie nariadenia.

Spracovala: Ing. Alena Arendáčová

referát daní a poplatkov

Vyvesené na úradnej tabuli dňa: 20.11.2013 Zvesené dňa: 06.12.2013