**MESTSKÝ ÚRAD STARÁ ĽUBOVŇA**



**Obchodná č. 1, 064 01 Stará Ľubovňa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Vybavuje : Mgr. Zamkovský/OaP/4315213 Dátum :20.11.2013

**Váž pán poslanec**

**Ing. Aleš Solár**

**VEC : Stanovisko k interpelácii poslanca z MsZ č. XXVI/2013 zo dňa 14.11.2013**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Uchádzači o zamestnanie zaradení ÚPSVaR v Starej Ľubovni na výkon malých obecných služieb – aktivačné práce pre mesto Stará Ľubovňa sú v prevažnej väčšine občania bez pracovných návykov, s ktorými nie je jednoduchá práca. Mesto Stará Ľubovňa všetky vzťahy, administratívne úkony s úradom práce zabezpečuje cez organizačno-právne oddelenie. V teréne podliehajú títo pracovníci určenému zamestnancovi (Dunka Michal a za VPS Jarabinský Vladimír).

Výkony týchto pracovníkov, ak sú bez príslušného dozoru nie sú adekvátne uloženým úloham. Je problematické dozorovať týchto pracovníkov na prácach vo viacerých určených lokalitách v meste odrazu. Bez dozoru výkon týchto pracovníkov výrazne klesá.

Aj napriek vyššie uvádzaným skutočnostiam bol týmito pracovníkmi vykonaný kus dobrej práce na prospech všetkých občanov mesta. Spomeniem napr. len vypratanie lokality od odpadov za garážami smerom na nový cintorín, vyčistenie rómskych osád, cintorínov pred sviatkom všetkých svätých ai. Ak by to mesto dalo urobiť firme, stálo by to určite niekoľko tisíc eur.

Lokalita, ktorú uvádzate vo Vašej interpelácii bola v priebehu roka niekoľko krát dôkladne uprataná, upozorňoval na to niekoľko krát samotný primátor mesta, bol upravený chodník a zábradlie vedľa neho smerom k železničnej a autobusovej stanici. Neustále dochádza k poškodzovaniu zábradlia, dlaždíc na chodníku a znečisťovaniu tejto lokality. Kamerový systém túto lokalitu nezachytáva, preto nie je možné zistiť kto to spôsobuje, niekedy je tam vysypaný komunálny odpad z rodinných domov. Občania, aj keď o konkrétnych osobách častokrát vedia, nie sú ochotní to oznámiť, podať svedeckú výpoveď, aby mohli byť takíto páchatelia postihovaní v priestupkovom konaní.

Pracovníci na aktivačných prácach sú využívaní aj na práce v lokalitách - pozemkoch, ktoré nepatria mestu, ale ak sú znečistené odpadom alebo zaburinené, tak sa tieto lokality vyčistia a vykosia. Ide o lokality, ktorých vlastníci buď nie sú známi, alebo sa v meste nezdržiavajú. Mohli by sme vymenovať ďalšie konkrétne práce na ktorých sa podieľali, alebo ich vykonali.

V súčasnosti sa pripravuje mestom cez externú organizáciu systém elektronického oznamovania takýchto a podobných nedostatkov ako uvádzate Vy na území mesta. V tomto systéme budú môcť občania jednoduchým spôsobom upozorniť na nedostatky, neporiadky a iné skutočnosti a príslušné mestské organizácie, oddelenia MsÚ sa týmito, nazvime to podnety, budú musieť zaoberať a odstrániť závady.

Mgr. Zamkovský Matej v.r.

ved. organizačného

a právneho oddelenia